ฟู้ดโคม่า คืออะไร
ฟู้ดโคม่า ตอนที่ 1 ฟู้ดโคม่า ตอนที่ 1 หลายๆคนคงเคยมีอาการ Food Coma ซึ่งฟังแล้วอาจน่ากลัว...แต่ความจริงคือ อาการอ่อนเพลียระหว่างวันที่มักเกิดขึ้นหลังการรับประทานอาหาร นั่นเอง โดยเฉพาะหนุ่มสาวออฟฟิตที่มักเจอปัญหานี้กันทุกคน จนกาแฟ ชา น้ำอัดลม และของกินจุ๊บจิบ กลายเป็นของขายดีที่มีไม่ขาดทุกโต๊ะทำงานเพื่อรับประทานแก้ง่วง ความจริงแล้วอาการนี้ไม่ได้มีอันตรายอะไรต่อสุขภาพร่างกาย เพียงแต่อาจสร้างความรำคาญ ทำให้ไม่มีสมาธิ และลดประสิทธิภาพการทำงาน ซึ่งอาจส่งผลร้ายต่อหน้าที่การงานมากกว่า เพราะอาจทำให้เจ้านายเข้าใจผิดไปว่าเป็น ความขี้เกียจ หากมีใครเกิดเผลอไปนั่งหลับขณะนั่งทำงาน หรือมีอาการหมดเรี่ยวแรงระหว่างการเข้าประชุม ซึ่งความจริงเกิดจากอาหารที่รับประทานเข้าไปร่วมกับปัจจัยบางอย่าง ฟู้ดโคม่า Food Coma Postprandial somnolence หรือที่เราเรียกกันทั่วไปว่า อาการหนังท้องตึงหนังตาหย่อน เป็นการที่ร่างกายเราใช้แรงไปกับการย่อยอาหารเยอะและมีพลังงานให้ส่วนอื่นๆ น้อยลง ทำให้เรารู้สึกอยากที่จะพักผ่อน ซึ่งมีหลายปัจจัยที่เป็นสาเหตุทำให้เกิดอาการนี้ได้ แต่สาเหตุหลักได้แก่ อาหารที่กิน โดยเฉพาะอาหารที่อุดมไปด้วยคาร์โบไฮเดรตและโปรตีนซึ่งมักจะทำให้รู้สึกง่วงมากกว่าอาหารชนิดอื่น นักวิจัยเชื่อว่าคนรู้สึกง่วงหลังกินเกิดจากการที่ร่างกายผลิตสารเซโรโทนิน Serotonin ที่มากขึ้น โดยเซโรโทนินมีคุณสมบัติเป็นทั้งสารสื่อประสาทและเป็นฮอร์โมนที่มีบทบาทสำคัญต่อการทำงานในหลายๆ ส่วนของร่างกาย ทั้งด้านการควบคุมอารมณ์ การย่อยอาหาร ความรู้สึกอยาก หรือเบื่ออาหาร รวมถึงการนอนหลับ เพราะเมื่ออาหารผ่านระบบการย่อย จะได้กรดอะมิโนชนิดหนึ่งมาจากโปรตีนที่เรากินเข้าไปที่เรียกว่า ทริปโตเฟน Tryptophan ซึ่งจะไปช่วยสร้างสารเซโรโทนิน ส่วนคาร์โบไฮเดรตจะช่วยร่างกายในการดูดซึมทริปโตเฟน ซึ่งสารนี้จะเข้าสู่สมองและระบบประสาททำให้ลดความตึงเครียด และทำให้เราเกิดอาการง่วงนอนได้ โดยตัวอย่างอาหารที่มีทริปโตเฟน ได้แก่ ปลาแซลมอล เป็ดไก่ ไข่ ผักโขม Spinach เมล็ดพืช นม ผลิตภัณฑ์ถั่วเหลือง เนย Cheese
ฟู้ดโคม่า (Food Coma / Postprandial somnolence) หรือที่เรียกกันทั่วไปว่า อาการหนังท้องตึงหนังตาหย่อน เป็นการที่ร่างกายใช้แรงไปกับการย่อยอาหารเยอะและมีพลังงานให้ส่วนอื่นๆ น้อยลง ทำให้รู้สึกอยากที่จะพักผ่อน ซึ่งมีหลายปัจจัยที่เป็นสาเหตุทำให้เกิดอาการนี้ได้ แต่สาเหตุหลักได้แก่ อาหารที่กิน โดยเฉพาะอาหารที่อุดมไปด้วยคาร์โบไฮเดรตและโปรตีนซึ่งมักจะทำให้รู้สึกง่วงมากกว่าอาหารชนิดอื่น
12.อายุรศาสตร์ (อายุรศาสตร์) - Internal Medicine,25.โภชนวิทยา